Tarkastusmaksun peruminen jälkikäteen voimassaolevaa kausilippua näyttämällä muuttuu maksulliseksi 1.9.2016 lähtien. Käsittelymaksu on 6 euroa.



Tarkastusmaksun peruminen on mahdollista, jos voimassa oleva kausilippu on unohtunut vaikkapa toisen takin taskuun. Syyskuun 1. päivästä lähtien perumisesta peritään 6 euron käsittelymaksu. Peruutuspyynnön voi yhä tehdä HSL:n tarkastusmaksutoimistossa. Jos asiakkaalla on ollut tarkastustilanteessa kuvallinen henkilötodistus, peruutuspyynnön voi tehdä myös HSL:n palvelupisteissä Rautatientorilla, Itäkeskuksessa tai Pasilassa.